Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 79/14/7701	Bardejov, 25.3.2014
EEČ : 2-54-52-2014

U Z N E S E N I E

Trestná vec:	obvinený XXXXX 
Prečin:	Krivé obvinenie podľa § 345 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 27.09.2013 na Obvodnom oddelení Policajného zboru v XXXXX vo svojom trestnom oznámení lživo obvinila svojho manžela XXXXX, narodeného XXXXX, trvale bytom XXXXX, ulica XXXXX, po riadnom poučení v zmysle zákonných ustanovení Trestného poriadku pred povereným príslušníkom Obvodného oddelenia Policajného zboru v Bardejove v prípravnom konaní vedenom pod ČVS-XXXXXBJ-BJ-2013, kde na základe tejto výpovede bolo dňa 26.10.2013 Uznesením povereného príslušníka v zmysle ustanovenia § 206 ods. 1 Trestného poriadku vznesené obvinenie XXXXX za prečin ublíženia na zdraví podľa § 156 ods. 1, ods. 2 písm. a/ Trestného zákona, pričom keď bola dňa 14.11.2013 pri výsluchu v procesnom postavení svedka poškodeného, po riadnom poučení v zmysle zákonných ustanovení Trestného poriadku, mimo iného uviedla, že jej manžel spôsobil zranenie, to si celé vymyslela, nakoľko ho chcela postrašiť, aby nepil alkohol, aby ju nebil, aby jej nevyčítal, že ho podvádza, na základe toto bol povereným príslušníkom podaný návrh na postúpenie veci podľa § 214 ods. 1 Trestného poriadku 

lebo je trestné stíhanie neprípustné podľa § 9 odsek 1 písmeno f

Odôvodnenie:
Uznesením vyšetrovateľa Okresného riaditeľstva  PZ, Odboru kriminálnej polície  XXXXX zo dňa 22.01.2014 sp. zn. ČVS:ORP-XXXXX bolo vznesené obvinenie XXXXX  pre prečin krivého obvinenia podľa § 345 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Podľa § 211 ods. 1 Trestného poriadku trestné stíhanie pre trestný čin krivého obvinenia podľa § 345, proti tomu kto je vo vzťahu k poškodenému osobou, voči ktorej by mal poškodený ako svedok právo odoprieť  výpoveď  možno začať a už v začatom trestnom stíhaní pokračovať iba so súhlasom poškodeného.

	Vykonaným vyšetrovaním bolo zistené, že  skutok spáchala obvinená XXXXX. Poškodený XXXXX po zákonnom poučení výslovne prehlásil do zápisnice o výsluchu dňa 28.02.2014, že nesúhlasí s trestným stíhaním svojej manželky obv. XXXXX

	 V zmysle ustanovenia § 215 ods. 1, písm. d/ Trestného poriadku,  prokurátor zastaví trestné stíhanie, ak je trestné stíhanie neprípustné podľa § 9.

	Podľa ustanovenia § 9 ods. 1, písm. f/ Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.

	V danej veci poškodený XXXXX nedal ako poškodený svoj súhlas na trestné stíhanie svojej manželky XXXXX preto bolo potrebné trestné stíhanie zastaviť, tak ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor